
               REPUBLIKA HRVATSKA 
BJELOVARSKO-BILOGORSKA ŽUPANIJA
              GRAD GRUBIŠNO POLJE
                    GRADONAČELNIK 
KLASA: 112-03/26-01/14
URBROJ: 2103-5-01/01-26-3
Grubišno Polje, 20. listopada 2026. godine	

Na temelju projekta „Zaželi – prevencija institucionalizacije u Grubišnom Polju“ i Ugovora o dodjeli bespovratnih sredstava (Kodni broj: SF.3.4.11.01.0330.), Privremene sistematizacije radnih mjesta za potrebe provedbe projekta „Zaželi – prevencija institucionalizacije u Grubišnom Polju“ (KLASA: 119-03/26-01/1, URBROJ: 2103-5-01/01-26-1, od 25. ožujka 2024. godine) te članka 58. Statuta Grada Grubišnoga Polja („Službeni glasnik“ Grada Grubišnoga Polja br. 2/20, 1/21, 2/23 i 8/25) Gradonačelnik Grada Grubišnoga Polja raspisuje

O G L A S 
za prijam u radni odnos na određeno vrijeme 

na radno mjesto „Radnik/ca za potporu i podršku osobama starije životne dobi i osobama u nepovoljnom položaju“, na određeno vrijeme za vrijeme trajanja projekta (do završetka projekta 02. ožujka 2027. godine):

- 1izvršitelj/ica uz obvezni probni rad u trajanju od 2 (dva)  mjeseca 

Kandidati  moraju ispunjavati sljedeće uvjete:
· punoljetnost 
· hrvatsko državljanstvo 

Na natječaj se mogu ravnopravno prijaviti osobe oba spolova, a izrazi koji se koriste u natječaju za osobe u muškom rodu upotrijebljeni su neutralno i odnose se na muške i ženske osobe.
Kandidat se prima na određeno vrijeme za vrijeme trajanja projekta (do završetka projekta 02. ožujka 2027. godine).
Opis poslova: 
-rad i aktivnosti poboljšanja kvalitete života krajnjim korisnicima, pružajući im pomoć u dostavi  namirnica, lijekova, isporuci paketa kućanskih i osnovnih higijenskih potrepština prema svakom  krajnjem korisniku,
-pomoć u pripremi obroka u kućanstvima krajnjih korisnika,
-pomoć u održavanju čistoće stambenog prostora, 
-pomoć pri oblačenju i svlačenju te održavanju osobne higijene korisnika, 
-pomoć u posredovanju prilikom ostvarivanja prava i obveza (plaćanje računa, dostava pomagala, naručivanje kod liječnika), 
-pomoć prilikom socijalne integracije,
-pružanje podrške krajnjim korisnicima kroz razgovore i druženje te ostali svakodnevni poslovi u dogovoru s korisnikom ili Voditeljem projekta 
           -obavlja ostale poslove po nalogu poslodavca.
Zaposleni radnik/ica pružat će potporu i podršku za najmanje 6 korisnika/ica. Od zaposlene osobe očekuje se odgovornost, organiziranost, poštivanje pravila Programa i Projekta kao i Ugovora o radu te rasporeda radnog vremena.




Kandidati su dužni priložiti sljedeću dokumentaciju:
- Vlastoručno potpisana prijava na Oglas (dostupna na web  stranici Grada Grubišnoga Polja, 
   www.grubisnopolje.hr),
-  Preslika osobne iskaznice,
-  Uvjerenje nadležnog suda da se protiv podnositelja prijave ne vodi kazneni postupak ,
-  Presliku vozačke dozvole (ukoliko kandidat istu posjeduje). 

Isprave je dovoljno priložiti u neovjerenoj preslici prilikom prijave na Oglas. Isprave koje se prilažu u neovjerenoj preslici potrebno je prije potpisivanja ugovora o radu predočiti u izvorniku. 
Kandidat koji ostvaruje zakonom utvrđeno pravo prednosti pri zapošljavanju po posebnom zakonu, dužan je uz prijavu na Oglas pozvati se na to pravo i ima prednost u odnosu na ostale kandidate samo pod jednakim uvjetima propisanim zakonom. 
Kandidat koji ima pravo prednosti kod zapošljavanja dužan je uz prijavu na Oglas priložiti sve dokaze o ostvarivanju traženih uvjeta iz Oglasa, kao i sve dokaze predviđene posebnim zakonom na osnovi kojeg ostvaruje pravo prednosti na koje se poziva. 
Predviđena plaća: u iznosu minimalne plaće sukladno važećoj Uredbi Vlade RH o visini minimalne plaće za tekuću godinu sa svim pravima propisanim Zakonom o radu 
Izbor radnika vršiti će se temeljem provedenog testiranja i intervjua, u svrhu provjere sposobnosti za obavljanje poslova navedenog radnog mjesta. Detaljnije o načinu testiranja objavit će se na web stranici  www.grubisnopolje.hr.
Ukoliko kandidat prijavljen na Oglas ne pristupi na testiranje, smatrati će se da je odustao od prijave. 
Kandidati će biti obaviješteni o mjestu i terminu održavanja testiranja te će isto biti objavljeno na službenim stranicama Grada Grubišnoga Polja (www.grubisnopolje.hr) 
Osoba koja nije podnijela pravodobnu i urednu prijavu ili ne ispunjava formalne uvjete iz ovog Oglasa ne smatra se kandidatom prijavljenim na Oglas i njegova prijava neće biti razmatrana. Podnositelji nepotpunih prijava neće biti pozvani na dopunu prijave. O istom će se obavijestiti pisanim putem.
Urednom prijavom smatra se prijava koja sadrži sve podatke i priloge navedene u ovom Oglasu.
Prijave s dokazima o ispunjavanju uvjeta podnose se u roku od 8 dana od dana objave Oglasa (zaključno do 28. listopada 2026. godine) na adresu: Grad Grubišno Polje, Trg bana Josipa Jelačića 1, 43 290 Grubišno Polje, s naznakom: „Prijava na Oglas za prijam u radni odnos „Radnik/ca za potporu i podršku osobama starije životne dobi i osobama u nepovoljnom položaju“, poštom ili neposredno u pisarnicu Grada Grubišnoga Polja.
O rezultatima Oglasa kandidati će biti obaviješteni u roku 45 dana od dana zaključenja Oglasa. 
Po raspisanom Oglasu ne mora se izvršiti izbor, u kojem slučaju se donosi odluka o poništenju Oglasa.
Ovaj Oglas se objavljuje na mrežnoj stranici Grada Grubišnoga Polja www.grubisnopolje.hr , na Oglasnoj ploči Grada Grubišnoga Polja, te putem Hrvatskog zavoda za zapošljavanje.

